ตอนนี้ท้องได้3เดือน พอดีปวดฟันมาก เลยไปหา แต่ให้ยา Ibuprofen มาทาน อ่านในเว็บมา เขาบอกว่าคนท้องทานยาตัวนี้ไม่ได้ แต่ทำไมให้ยาตัวนี้มาคะ สรุปทานได้ไหม เป็นอันตรายต่อเด็กในครรภ์ไหม
สวัสดีค่ะ ยา ibuprofen เป็นยาแก้ปวดแก้อักเสบกลุ่มที่ไม่ใช่สเตียรอยด์ ซึ่งมีผลต่อผู้ที่ตั้งครรภ์ในช่วงไตรมาศแรกได้ โดยอาจจะมีผลคือเพิ่มโอกาสการแท้งบุตร การสร้างหัวใจที่ผิดปกติ การมีถุงลำไส้ออกมานอกร่างกาย และจะยิ่งอันตรายในช่วงไตรมาศสุดท้ายของการตั้งครรภ์เรื่องการปิดตัวของลิ้นหัวใจและการเพิ่มความดันในปอดได้ดังนั้นเป็นยาที่ควรหลีกเลี่ยงในขณะตั้งครรภ์ค่ะ ถ้ามียากลุ่มอื่นที่ปลอดภัยกว่าที่ใช้ได้ก็ควรจะใช้ ในกรณีแก้ปวด การใช้ยาพาราเซตามอลน่าจะปลอดภัยกว่า แนะนำปรึกษากับแพทย์ที่ดูแลโดยตรงอีกครั้ง แจ้งให้แพทย์ทราบชัดเจนว่ากำลังตั้งครรภ์ค่ะ